EKH สดใส กำไร Q2/59 โต 47% หลังมีผู้ใช้บริการเพิ่มมากขึ้น
EKH สดใส กำไร Q2/59 โต 47% อยู่ที่ 12.95 ลบ. จากปีก่อน 8.83 ลบ. หลังมีรายได้เพิ่มจากจำนวนครั้งของผู้ใช้บริการที่มากขึ้นทั้งในส่วนผู้ป่วยในและผู้ป่วยนอก ด้าน 6 เดือนแรก มีกำไรเพิ่มขึ้น 95% อยู่ที่ 30.62 ลบ. จากปีก่อน 15.71 ลบ.
10 ส.ค. 2559

บริษัท เอกชัยการแพทย์ จำกัด (มหาชน) หรือ EKH รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 มีกำไรสุทธิ 12.95 ล้านบาท หรือมีกำไรสุทธิ 0.03 บาทต่อหุ้น เพิ่มขึ้น 47% จากช่วงเดียวกันของปีก่อนที่มีกำไรสุทธิ 8.83ล้านบาท หรือมีกำไรสุทธิ 0.02 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 30.62 ล้านบาท หรือ 0.07 บาทต่อหุ้น เพิ่มขึ้น 95% จากช่วงเดียวกันของปีก่อนที่มีกำไรสุทธิ 15.71 ล้านบาท หรือ 0.04 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้เพิ่มขึ้นจากจำนวนครั้งของผู้ใช้บริการที่มากขึ้นทั้งในส่วนของผู้ป่วยนอกและผู้ป่วยใน